**Adatkezelési tájékoztatás**

*szülő részére, gyermeke tanulói jogviszonyával kapcsolatos személyes adatok kezeléséről*

*az európai általános adatvédelmi rendeletnek (GDPR) megfelelően*

**Adatkezelő**: Csillagösvény Waldorf Iskola, képviselője: Héjja Zsuzsanna Mária intézményvezető, elérhetőségek: (06-1/7984722, igazgato@waldorf-csillagosveny.hu)

**Az adatkezelés célja és jogalapja** a köznevelési jogszabályokban meghatározott iskolai nevelés-oktatás megvalósítása, ezzel összefüggésben az iskola jogszabályokban előírt adatnyilvántartási és adatszolgáltatási kötelezettségeinek teljesítése a köznevelési törvény (2011. évi CXC. törvény) és végrehajtási rendeletei (kiemelten: 229/2012. Korm. rend., a 20/2012. EMMI rend.) alapján.

*Az iskola által kezelt személyes adatok köre, adattovábbítás, tárolási idő*

**Jogszabályon alapuló adatszolgáltatás, adatkezelés:**

*A gyermek személyes azonosító adatai* **(**név, szül. hely, idő, anyja szül. neve, lakóhely, tartózk. hely, állampolgárság, neme, oktatási azonosító száma, TAJ, szülő, törv. képv. neve lakóhely, tartózk. hely, telefonszáma); *tanulói jogviszonnyal kapcsolatos adatok (*tanulófelvétel, SNI, BTMN, a tanulói teljesítmények értékelése, minősítése, vizsgaadatok, mulasztás, évfolyamismétlés, jogviszonyra vonatkozó adatok - szünetelés, magántanulói jogállás, megszűnése, köznevelési feladat -, tanulóbaleset adatai, országos mérés-értékelés adatai, mérési azonosító, fegyelmi és kártérítési ügyek, diákigazolvány száma, tanulói tankönyvellátás adatai, jogszabályi kedvezményre jogosultságot igazoló adatok); *egészségügyi adatok (*egészségügyi nyilatkozat, eü. kiskönyv, iskola-egészségügyi ellátás adatai, fizikai állapotra, edzettségre vonatkozó adatok).

*Adattovábbítás*: jogszabályban előírt címzetti körnek kell az iskolának továbbítania (KIR, fenntartó, jegyző, köznevelési feladatot ellátó szerv, pedagógiai szakszolgálat, érintett másik intézmény, felsőoktatási intézmény, szakmai ellenőrzést végző, család-, gyermek-és ifjúságvédelmi szerv, tankönyvforgalmazó, iskola-egészségügyi szolgálat, NETFIT, bíróság, rendőrség, ügyészség nemzetbiztonsági szolgálat)

*Adattárolás időtartama*: jogszabály szabályozza az iskolai dokumentumok irattári őrzési idejéhez igazodóan (1-20 év közötti), ide nem értve a bizonyítvány alapjául szolgáló tanulói törzslapon tárolt adatokat, amely irat nem selejtezhető, levéltári őrzésbe kerül.

*A jogszabályon alapuló személyi adatszolgáltatás kötelező, megtagadása jogellenes.*

**Iskolai szolgáltatás (szerződés) teljesítésén alapuló adatszolgáltatás, adatkezelés**

*Szülő, törvényes képviselő/gondozó elektronikus levélcíme, továbbá adataik - név, lakcím, telefonszám, elektronikus levélcím - továbbítása a szülői közösség tagjainak* (osztálylisták). Az adatkezelés szükséges a hagyományos szülői részvételt meghaladó aktív szülői jelenlétet feltételező és arra építő Waldorf-iskolai nevelés-oktatás megvalósításához, ezen belül a szülő-iskola, a szülői közösség, osztályközösségek együttműködésének, kapcsolattartásának eszköze.

*Adattovábbítás*: az intézmény személyi köréhez tartozó szülői közösség tagjai címzetteknek.

*Adattárolás időtartama*: a tanulói jogviszony megszűnéséig.

**Hozzájáruláson alapuló adatszolgáltatás, adatkezelés**

*Tájékoztatás az adatkezeléshez hozzájárulásról*

*A hozzájárulásnak a szülő önkéntes akaratán kell alapulnia. A tanulói jogviszony létesítésének és fenntartásának a hozzájárulás nem feltétele, nem követelménye, annak elmaradása semmilyen következménnyel, hátránnyal nem jár a tanulóra, szülőre. A hozzájárulást a szülő bármikor visszavonhatja, amely esetben az iskola törli az adatot. A visszavonás a hozzájárulás alapján a visszavonás előtt végrehajtott iskolai adatkezelés jogszerűségét nem érinti.*

*A tanuló fejlődésére, családi életére vonatkozó adatok* (szülők személyes adatai, család, testvérek, gyermek fejlődése, otthoni környezet, életvitel, szociális körülménye). Az adatszolgáltatás a Waldorf-pedagógiai alapelvek, ezen belül az egyénre szabott pedagógiai lépések megválasztását segíti. Mivel egészségügyi jellemzőket is tartalmaz, kezeléséhez szükséges az érintett hozzájárulása.

*Adattovábbítás*: Az adattárolás csak a szülő által leadott iraton történik, adattovábbítást vagy egyéb adatkezelést az iskola nem végez. Az adatokat csak az iskola titoktartásra köteles pedagógusai ismerhetik meg.

*Adattárolás időtartama*: a tanulói jogviszony megszűnéséig.

**Az adatkezeléssel kapcsolatban a szülőt megillető jogok**

Az iskolától kérelmezheti a gyermekére és a rá vonatkozó személyes adatokhoz való *hozzáférést,* jogosult a kezelt adatok másolatára. Kérheti a téves adatok *helyesbítését* vagy kiegészítését, továbbá kérheti az adatok *törlését,* ha azok kezelésére már nincs szükség, ha hozzájárulását visszavonta vagy az adatkezelés jogellenes. Kérheti az *adatkezelés korlátozását,* továbbá *tiltakozhat* az adatkezelés ellen. Automatizált adatkezelés esetén, ha az adatkezelés hozzájáruláson vagy szerződésen alapul, megilleti az *adathordozhatósághoz való jog*.

Panaszt nyújthat be a Nemzeti Adatvédelmi és Információszabadság Hatósághoz címzetten, ha megítélése szerint a rá vonatkozó iskolai adatkezelés megsérti az európai adatvédelmi rendeletet.

Joga van a késedelem nélküli értesítésre az adatok véletlen vagy jogellenes megsemmisítését, elvesztését, megváltoztatását, jogosulatlan közlését, vagy azokhoz jogosulatlan hozzáférést eredményező esemény (adatvédelmi incidens) bekövetkezése esetén.

Készült: 2019.04.11.

 ………………………………

Csillagösvény Waldorf Iskola